|  |  |  |
| --- | --- | --- |
| **ΕΛΛΗΝΙΚΗ ΔΗΜΟΚΡΑΤΙΑ**  ΥΠΟΥΡΓΕΙΟ ΥΓΕΙΑΣ  ΔΙΟΙΚΗΣΗ 6ης ΥΓΕΙΟΝΟΜΙΚΗΣ ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ-ΙΟΝΙΩΝ ΝΗΣΩΝ-ΗΠΕΙΡΟΥ & ΔΥΤΙΚΗΣ ΕΛΛΑΔΑΣ |  | ΠΑΤΡΑ, 24-05-2018 |

**ΠΡΑΚΤΙΚΟ ΕΠΙΤΡΟΠΗΣ ΑΞΙΟΛΟΓΗΣΗΣ ΔΗΜΟΣΙΟΥ ΜΕΙΟΔΟΤΙΚΟΥ ΔΙΑΓΩΝΙΣΜΟΥ**

**για τη μίσθωση ακινήτου για την κάλυψη των στεγαστικών αναγκών της κεντρικής υπηρεσίας της 6ης ΥΠΕ.**

Στην Πάτρα σήμερα Πέμπτη, 24-05-2018 και ώρα 09:00μ.μ. στην έδρα της 6ης Υ.Πε. συνήλθε και συνεδρίασε η αρμόδια επιτροπή, για την αξιολόγηση του διαγωνισμού για τη μίσθωση ακινήτου για την κάλυψη των στεγαστικών αναγκών της κεντρικής υπηρεσίας της 6ης ΥΠΕ, που ορίστηκε με την αριθμ. πρωτ. 2472/26-03-2018 απόφαση Διοικητή της 6ης Υ.Πε.

Από την Επιτροπή ελέχθησαν τα ζητούμενα δικαιολογητικά (τίτλοι ιδιοκτησίας) με το από 16-05-2018 πρακτικό μας, της εταιρείας ΔΟΥΡΟΣ ΑΕ, και τα οποία έγιναν αποδεκτά.

Στη συνέχεια και περί ώρας 11:00 η επιτροπή πραγματοποίησε επιτόπια επίσκεψη στο ακίνητο της προσφοράς Δούρος ΑΕ (αρ. πρωτ. 19978/16-05-2018).

Στη συνεδρίαση παρέστησαν οι εξής:

1. ΜΠΑΡΑΚΟΣ ΚΩΝΣΤΑΝΤΙΝΟΣ, ΤΕ ΜΗΧΑΝΙΚΩΝ, ως πρόεδρος
2. ΤΖΑΜΟΥΛΙΑ ΜΑΡΙΑΝΝΑ , ΠΕ ΔΙΟΙΚΗΤΙΚΟΥ-ΟΙΚΟΝΟΜΙΚΟΥ, ως μέλος
3. ΠΕΤΡΟΠΟΥΛΟΣ ΚΩΝΣΤΑΝΤΙΝΟΣ, ΔΜΥΠ, ως μέλος

Διαπιστωθείσης απαρτίας η επιτροπή σχετικά με την εκτίμηση της καταλληλότητας του εν λόγω κτιρίου αναφέρει τα κάτωθι:

Σύμφωνα με τις προδιαγραφές της διακήρυξης το προσφερόμενο ακίνητο θα πρέπει να έχει συνολική επιφάνεια χώρων τουλάχιστον 1900τ.μ. χωρίς σε αυτήν να υπολογίζεται η επιφάνεια της εισόδου, του ανελκυστήρα, του κλιμακοστασίου, των πλατύσκαλων – διαδρόμων, του μηχανοστασίου, της απόληξης δώματος κ.λ.π. ενώ από αυτά τα 400 τ.μ. περίπου, μπορούν να βρίσκονται σε υπόγειο για χρήση αρχείων.

Το ακίνητο της προσφοράς προς μίσθωση της εταιρείας Δούρος ΑΕ(αρ. πρωτ. 19978/16-05-2018) είναι συνολικής επιφάνειας 1.895,075 τ.μ. εκ των οποίων τα 493,27 τ.μ. έχουν βοηθητική χρήση ( υπόγειο) και τα 1.401,80 τ.μ έχουν κύρια χρήση χωρίς να είναι διαμορφωμένα.

Λαμβάνοντας υπόψη τις προδιαγραφές της διακήρυξης, και τη διαμόρφωση σε γραφεία η ζητούμενη ωφέλιμη επιφάνεια και πάλι υπολείπεται.

Συνεπώς η κατατεθειμένη προσφορά της εταιρείας ΔΟΥΡΟΣ ΑΕ δεν επαρκεί για να καλύψει τις στεγαστικές ανάγκες του υπάρχοντος (και του συνεχώς αυξανόμενου ) προσωπικού της Κεντρικής Υπηρεσίας της 6ης ΥΠΕ.

**Η επιτροπή:**

ΜΠΑΡΑΚΟΣ ΚΩΝΣΤΑΝΤΙΝΟΣ

ΤΖΑΜΟΥΛΙΑ ΜΑΡΙΑΝΝΑ

ΠΕΤΡΟΠΟΥΛΟΣ ΚΩΝΣΤΑΝΤΙΝΟΣ